**Nyhedsbrev 1/2016**

Hej ED familie.

Da vi har nogle medlemmer, som ikke er på facebook, så har vi (bestyrelsen) valgt, at lave et nyhedsbrev. I første omgang vil dette kun komme én gang om året, men hvis behovet viser sig, at være større, så vil vi se på det. Vi er jo en lille forening og bestyrelsen er alle frivillige, som har arbejde og familie, ved siden af og det hele skal jo gerne passe sammen. I år har vi 5 års fødselsdag og vi er derfor stadig nye og mangler en del erfaring, men vi bliver bedre dag for dag.

I vores nyhedsbrev, vil der være formandens beretning, fra sidste generalforsamling og en plan for året, hvad vi har af ture/forsamlinger, generalforsamling osv.

Så kan man melde sig til via vores mail, hvis ikke man er på facebook, hvor det også er muligt, at tilmelde sig.

Jeg har ikke været med fra start, da foreningen blev dannet, men jeg kan fortælle, at vi i dag årligt har en forenings tur, som vi har udvidet fra, at være én dag til, at være en weekend. Det var der ønske om, da vi ofte ikke får snakket nok. Sidste år gennemførte vi for første gang en juletur og det gentager vi igen i år. Når vi laver vores foreningsdag og juletur, så forsøger vi, at komme hele landet rundt, da vi jo ikke alle lever i samme ende af landet. På den måde forsøger vi, at få så mange til, at møde op og deltage, så vi kan mødes og dele erfaringer. Personligt, så har jeg lært noget nyt, hver gang.

Familie, venner og naturligvis ED ramte er alle velkommen, så længe man bare er medlem. Vi forsøger, at få priserne til, at være, så alle kan være med og som forening, søger vi støtte, så tingene netop ikke bliver så dyrt, for vores medlemmer.

Vi har kontakt til andre ED foreninger, i norden og på sigt vil vi muligvis rejse udlands, måske som en ekstra tur om året, hvor vi kan få endnu mere erfaring.

Venlig Hilsen

Rune Christiansen

Formand for ED Danmark.